OpenLLM-France/wikimedia huggingface dataset:
# Papua Ginea Berriko probintziak

Papua Ginea Berriko probintziak estatuko banaketa administratiboaren oinarrizko maila dira. 2012tik 20 probintzia eta bi eskualde berezi daude:
| # | Izena | Hiriburua | Eskualdea | Eremua (km²) | Biztanleria (2011) | Dentsitatea (biz./km²) |
| 1 | Erdialdeko probintzia | Port Moresby | Papua | +029.998, | +0269.756, | 9,0 |
| 2 | Simbu | Kundiawa | Lur Garaiak | +006.112, | +0376.473, | 61,6 |
| 3 | Ekialdeko Lur Garaiak | Goroka | Lur Garaiak | +011.157, | +0579.825, | 52,0 |
| 4 | Ekialdeko Britainia Berria | Kokopo | Uharteak | +015.274, | +0328.369, | 21,5 |
| 5 | Ekialdeko Sepik | Wewak | Momase | +043.426, | +0450.530, | 10,4 |
| 6 | Enga | Wabag | Lur Garaiak | +011.704, | +0432.045, | 36,9 |
| 7 | Golkoa | Kerema | Papua | +034.472, | +0158.197, | 4,6 |
| 8 | Madang | Madang | Momase | +028.886, | +0493.906, | 17,1 |
| 9 | Manus | Lorengau | Uharteak | +002.000, | +0060.485, | 30,2 |
| 10 | Milne badia | Alotau | Papua | +014.345, | +0276.512, | 19,3 |
| 11 | Morobe | Lae | Momase | +033.705, | +0674.810, | 20,0 |
| 12 | Irlanda Berria | Kavieng | Uharteak | +009.557, | +0194.067, | 20,3 |
| 13 | Iparraldeko probintzia | Popondetta | Papua | +022.735, | +0186.309, | 8,2 |
| 14 | Bougainville | Buka | Uharteak | +009.384, | +0249.358, | 26,6 |
| 15 | Hegoaldeko Lur Garaiak | Mendi | Lur Garaiak | +015.089, | +0510.245, | 33,8 |
| 16 | Mendebaldeko probintzia | Daru | Papua | +098.189, | +0201.351, | 2,0 |
| 17 | Mendebaldeko Lur Garaiak | Mount Hagen | Lur Garaiak | +004.299, | +0362.850, | 84,4 |
| 18 | Mendebaldeko Britainia Berria | Kimbe | Uharteak | +020.387, | +0264.264, | 13,0 |
| 19 | Mendebaldeko Sepik | Vanimo | Momase | +035.820, | +0248.411, | 6,9 |
| 20 | Hiriburu Nazionalaren Barrutia | Port Moresby | Papua | +000240, | +0364.125, | 1517,2 |
| 21 | Hela | Tari | Lur Garaiak | +010.498, | +0249.449, | 23,8 |
| 22 | Jiwaka | Banz | Lur Garaiak | +004.798, | +0343.987, | 71,7 |

## Erreferentziak

* ↑ 2011 National Population and Housing Census of Papua New Guinea -- Final FiguresF. nso.gov.pg (Noiz kontsultatua: 2016-10-12).

## Kanpo estekak

* Datuak: Q1053630
* Multimedia: Provinces of Papua New Guinea / Q1053630
# Paps of Jura

Paps of Jura (Eskoziako gaeleraz: Sgurr na Cìche), Eskoziako Jura uhartearen mendebaldeko ertzean dagoen mendi multzoa da.

## Etimologia

Norvegieraz Pap hitzak "titia" esan nahi du, izan ere emakumearen ugatzen itxura baitute mendi hauek.

## Deskribapena

Hiru mendik osatzen dute Paps of Jura multzoa:
* Beinn an Òir ("urrezko mendia"), 785 metro.
* Beinn Shiantaidh ("mendi sakratua"), 755 metro.
* Beinn a' Chaolais ("itsasarteko mendia"), 734 metro.

## Iruditegia

* Beinn an Òir.
* Beinn Shiantaidh.
* Beinn a' Chaolais.
* Craighouse.
* Paps of Jura.

## Kanpo estekak

* Datuak: Q1630921
* Multimedia: Paps of Jura / Q1630921
# Papua Aske Mugimendua

Papua Aske Mugimendua (indonesieraz: Organisasi Papua Merdeka, laburbilduta, OPM) 1965an sortutako talde militante bat da, Indonesiako Papua eta Mendebaldeko Papua probintzietako gobernariak bortizki botatzeko helburuarekin. Lehenago Irian Jaya deitzen zen eskualdearen independentzia aldarrikatzen dute, eta ekonomiaren berrikuntza zein modernitatea borrokatzen dute. Iraganean Muammar al Kadafiren eta Filipinetko Herriaren Armada Berria gerrilla maoistaren laguntza jaso dute, talde terrorista bat Ameriketako Estatu Batuetako Barne Segurtasun Departamenduaren arabera.
Mugimendua ilegala da Indonesian, eta probintzia hauen independentzia eskariak traizio delitua dakar. Bere sorreratik irteera diplomatikoa egiten saiatu dira, Mendebaldeko Papuako banderaren igoera zeremoniak egiten, eta ekintza armatuak egin dituzte Papuako gatazkaren barnean. Bere jarraitzaileek Mendebaldeko Papuako bandera erabiltzen dute sinbolo gisa, eta Hai Tanahku Papua ereserkia abesten dute. Era berean 1961an Irian Jayak izan zuen armarria erabiltzen dute, 1963an Indonesiak New Yorkeko Akordioaren ostean administrazioa bereganatu zuen arte.

## Kanpo estekak

* Datuak: Q559673
* Multimedia: Free Papua Movement / Q559673
# Parascholzita

Parascholzita fosfato motako minerala da.

## Ezaugarriak

Parascholzita fosfato mineralaren formula kimikoa hau da: ${\ce {CaZn2(PO4)2 * 2H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Parascholzite: Mineral information, data and localities.» www.mindat.org (Noiz kontsultatua: 12-05-2019).
# Paraschoepita

Paraschoepita oxido motako minerala da.

## Ezaugarriak

Paraschoepita oxido mineralaren formula kimikoa hau da: ${\ce {UO3 * 2H2O}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Paraschoepite: Mineral information, data and localities.» www.mindat.org (Noiz kontsultatua: 12-05-2019).
# Paravisión

Paravisión, Canal 5 izenez ere ezaguna, seinale irekiko Paraguaiko telebista katea da. Albavisión nazioarteko hedabide-taldea du jabea. Kateak albiste, kirol eta aisialdi saioak ematen ditu, baita inportatutako telebista saioak ere.
Lurreko Telebista Digitalaren bidez sintonizagarria da Asuncion hiriburuan, 2018ko irailaz geroztik 19. UHF katean seinalea igorriz.

## Kanpo estekak

* (Gaztelaniaz) Webgune ofiziala
* Datuak: Q945760
# Parawulffita

Parawulffita mineral bat da.

## Ezaugarriak

Parawulffita elementu kimiko mineralaren formula kimikoa hau da: ${\ce {K5Na3Cu8O4(SO4)8}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Parawulffite: Mineral information, data and localities.» www.mindat.org (Noiz kontsultatua: 12-05-2019).
# Pelekete monasterioa

San Juan monasterioa (grezieraz: Μονή Αγίου Ιωάννου του Θεολόγου-etik), (Turkiarrez: Pelekete manastiri)
Monasterioa VIII. mendekoa da, baina ez dakigu zehazki noiz ezarri zen. Izen arrunta, "Pelekete", grekozko "aizkora batekin egindako apustua" da, eta arroka maldatsu batean duen kokapenari dagokio. Monasterioa Iconoclasm bizantziarraren aurkako oposizio-gune bat zen, eta 763/4an Michael Lachanodrakon gobernadore fanatikoki ikonoklastak eraso eta erre zuen.
Lachanodrakonek monasterioko hegumenoak, Theosteriktos eta beste monje batzuk torturatu zituen, eta horietako 38 bizirik lurperatu zituzten Efeson. Monasterioa mende amaieran berrezarri zen, Ikonoklasmoko lehen aldia amaitu ondoren, eta Makario bat bere hegoaldean bihurtu zen. 13tik aurrera Iconoclasm-en berrekin, erbesteratu eta kartzelatu egin zuten, baina Peleketeko monjeek Iconoclasm-en aurka jarraitu zuten.
Monasterioa iturrien ondoren desagertzen da, baina ikertzaile modernoek Tirilye hiritik 5 km-ra dagoen monasterio baten aurriekin identifikatzen dute, San Juan teologoari eskainita. Gaur egun bertakoek Aya Yani edo Ayani dute izena, izen grekoaren forma ustela, "San Juan" esan nahi duena.

## Kanpo estekak

* (in Greek) Hagiography of Makarios of Pelekete
* Datuak: Q15622515
# Pelecystola

Pelecystola Tineidae familiako tximeleta genero bat da. Bere espezie tipoa Pelecystola decorata da.

## Espezieak

| Espeziea | Egoera |
| Pelecystola decorata | daturik gabe |
| Pelecystola fraudulentella | daturik gabe |
| Pelecystola melanchares | daturik gabe |
| Pelecystola nearctica | daturik gabe |
| Pelecystola peculiaris | daturik gabe |
| Pelecystola polysticha | daturik gabe |
| Pelecystola strigosa | daturik gabe |
| Pelecystola tephrinitis | daturik gabe |

## Kanpo estekak

* Datuak: Q7161265
* Multimedia: Pelecystola / Q7161265
* Espezieak: Pelecystola
# Paul Azinger

Paul William Azinger (Holyoke, Massachusetts, 1960ko urtarrilaren 6a) estatubatuar golf jokalaria da.
PGA Tourreko hamabi txapelketa irabazi zituen, eta horietatik garaipenik garrantzitsuena 1983ko PGA Txapelketa izan zen. Europako Zirkuituko hiru txapelketa ere irabazi zituen. 1989., 1991., 1993. eta 2002. urteetan Ryder Cup txapelketako lau ediziotan parte hartu zuen jokalari gisa, eta 2008an talde estatubatuar garailearen kapitaina izan zen.
# Paul Arrighi

Paul Arrighi (Renno, Korsika, 1895eko urriaren 20a - Marsella, 1975eko maiatzaren 19a) idazle eta historialari korsikarra izan zen.
Letrazko ohorezko irakaslea izan zen, eta Antoniu Bonifaziurekin L'Annu Corsu (1923-1939) aldizkari antologikoa sortu zuen, felibritgeak eraginda, poemak korsikeraz argitaratu zituena.

## Lanak

* Historie de la corse (1966)
* La littérature italienne (1956)
* La poésie vériste en Italie (1937)
* Datuak: Q3370518
# Paul Badura-Skoda

Paul Badura-Skoda (Viena, Austria, 1927eko urriaren 6a - ibidem, 2019ko irailaren 25a) austriar piano-jotzailea eta musikologoa izan zen.
Pianoa eta orkestra zuzendaritza Vienako Kontserbatorioan ikasi zituen, eta Edwin Fischerren ikasle izan zen lehenbizi eta laguntzaile ondoren. Mozart, Haydn, Schubert eta Beethovenen lanak interpretatu ditu (azken horren sonata guztiak grabatu ditu). Pianoforteen bilduma egiten du, eta jo ere egiten ditu. Jörg Demusekin Mozart eta Schuberten lanak grabatu ditu lau eskutarako eta bi pianorako. Musikagile gisa, meza bat eta Mozarten eta Haydnen kontzertuetarako kadentziak idatzi ditu. Hitzaldi ugari eman ditu. Bi liburu idatzi ditu, Mozarten lanen pianozko interpretazioari buruzkoa bat (Eva bere emaztearekin), eta Beethovenen lanei buruzkoa bestea (Jörg Demusekin).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-07-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q93672
* Multimedia: Paul Badura-Skoda / Q93672
# Paul Baize

Paul Baize (1901eko martxoaren 11 – 1995eko urriaren 6a) frantziar pediatra eta astronomo zaletu bat izan zen, azken arlo honetan izar bikoitzen behaketetan espezializatua.
Izar bikoitzen behaketak 1925ean hasi zituen. 1933 eta 1971 artean Parisko Behatokitik behatzen utzi zioten. 20.044 neurketa egin zituen 47 urtetan. 1954tik sarritan argitaratu zuen Nazioarteko Astronomia Elkarteko Commission 26 Information Circularrean, bere azken ekarpena 1993an egin zuen, 92 urterekin.
1989an Ozeano Bareko Astronomia Elkarteko Zaletuen Lorpenaren Saria jaso zuen. 1591 Baize asteroidea bere omenez deitua izan zen.
# Paul Amadeus Pisk

Paul Amadeus Pisk (Viena, 1893ko maiatzaren 16a; † Los Angeles, 1990eko urtarrilaren 12a) musikologo eta konpositore austro-estatubatuarra izan zen.

## Bizitza

Paul Pisk musikologian doktoratu zen Vienako Unibertsitatean 1916an Guido Adlerrekin. Ondoren Vienako Kontserbatorioan ikasi zuen eta Arnold Schönberg eta Franz Schreker irakasleengandik jaso zituen lezioak. Jarraian, Vienako Kontserbatorioan eskola emateari ekin zion, baita hainbat vienar unibertsitate entzutetsuetan ere, bereziki Volkshochschule Volksheim Ottakringen, non Kurt Pahlenekin aholkulari gisa lan egin zuen 1932 eta 1934 artean. Bere ikasleen artean Leopold Spinner zegoen. 20ko hamarkadatik aurrera austriar Droit Humainaren Vienako Logiaren partaide izan zen.
Emanaldi Musikal Pribatuetarako Elkartearen zuzendaritza-batzordearen kide, idazkari eta pianista izan zen ere bai. Musika Garaikiderako Nazioarteko Elkartearen sortzaileetako bat izan zen eta, 1920tik 1928ra arte, Musikblätter des Anbruch aldizkariaren koeditorea eta Arbeiter-Zeitungaren argitaratzaile musikala. 30eko hamarkadan Musik der Gegenwart (alemanez "gaur egungo musika") kontzertu-zikloa sortu zuen, zeinen jarraipenaz Friedrich Wildgans arduratu zen 1936tik 1938ra.
1936an judu zelako Estatu Batuetara erbesteratu zen. Redlandseko Unibertsitatean, Kalifornian (1937-1951), Texasko Unibertsitatean Austinen (1951-1963) eta Washingtoneko Unibertsitatean Saint Louisen (1963-1972) irakatsi zuen. Piskek orkestra-lanak, ganbera-musika, balletak eta abestiak konposatu eta musika teorikoko lanak idatzi zituen.
* Datuak: Q85274
# Parmako Dukerria

Parmako Dukerria (italieraz: Ducato di Parma) 1545 eta 1859 artean, 1802 eta 1814 artean izan ezik, iraun zuen iparraldeko Italiako estatu burujabea izan zen. Germaniako Erromatar Inperio Santuaren zati bat izan zen. Paulo III.ak sortu zuen, Petri Luis Farnesio bere sasikumearentzat. 1556an Oktavio Farnese bigarren dukeak Piacenza hiria lortu zuenean, dukerria Parma de Piacenzakoa (italieraz: Ducato di Parma e Piacenza) bilakatu zen.
1731n Farnesio leinua desagertu zuenean, Elisabet Farnesio bere amari esker, Karlos III.a Espainiakoa bertoko duke bilakatu zen.

## Kanpo estekak

* Datuak: Q165040
* Multimedia: Dukes of Parma and Piacenza / Q165040
# Parmako probintzia

Parmako probintzia Italiako iparraldeko lurraldea da, Emilia-Romagnako eskualdekoa.
Mugakideak hauexek ditu: Iparraldean Lombardia eskualdea, ekialdean Reggio Emilia, mendebaldean Piacenza eta hegoaldean Toskana eta Liguria eskualdeak.
3.449 km2-ko azalera dauka eta 413.182 biztanle zeukan 2005ean (120 biz./km2).
47 udalerri ditu, hiriburua Parma daukala.

## Herriak

Albareto Bardi Bedonia Berceto Bore Borgo Val di Taro Busseto Calestano Collecchio Colorno Compiano Corniglio Felino Fidenza Fontanellato Fontevivo Fornovo di Taro Langhirano Lesignano de' Bagni Medesano Monchio delle Corti Montechiarugolo Neviano degli Arduini Noceto Palanzano Parma Pellegrino Parmense Polesine Zibello $^{(en)}$ Roccabianca Sala Baganza Salsomaggiore Terme San Secondo Parmense Sissa Trecasali $^{(en)}$ Solignano Soragna Sorbolo Mezzani $^{(en)}$ Terenzo Tizzano Val Parma Tornolo Torrile Traversetolo Valmozzola Varano de' Melegari Varsi
Probintziako herririk jendetsuenak honakoak dira:

## Bertako pertsonaiak

* Giuseppe Verdi, musikagilea (1813-1901).
* Giovannino Guareschi, idazlea (1908-1968).

## Ikus, gainera

* Italiaren banaketa administratiboa

## Kanpo estekak

* (Italieraz) Webgune ofiziala
* Datuak: Q16228
* Multimedia: Province of Parma / Q16228
# Parmako bataiotegia

Parmako bataiotegia (italieraz: Battistero di Parma) Parmako eraikin erlijiosoa da, Italia iparraldean. Arkitekturaz, bataiotegi honek trantsizio historiko bat markatzen du erromaniko eta gotiko estiloen artean. Erdo Aroko Europako monumentu inportanteenetakoa da.

## Ezaugarriak

Parmako hiriak Benedetto Antelamiri eskatu zion 1196an bataiotegia egiteko.
Veronako marmol arrosaz dago apaindua kanpoaldea, eta eraikin oktogonala da.
Barnealdean hamasei arku daude, alkobak eratuz, eta horietako margotutako eszena bana ikus liteke. Eszena horiek XIII eta XIV. mendeko freskoak eta margolanak dira. Partetik deigarriena, ordea, kupulako sabaia margotua da.

## Erreferentziak

* ↑ (Gaztelaniaz) «Baptisterio de Parma» Arkiplus (Noiz kontsultatua: 2020-09-02).
# Paul Guilsou

Paul Guilsou (Senpere, 1920ko urtarrilaren 24a - Paris, 1993ko abuztuaren 25a) euskal idazle eta itzultzailea izan zen.
Uztaritzeko apaizgaitegian eta gero Baionan ikasketak egin ondoan, 25 urterekin apeztu zen eta Mugerrera joan zen. Bereak dira Gazte: seme galdua (1950), Koropillo azeri zaharra (1952) eta Gizona (1953) antzerki-lanak, guztiak Gure Herria aldizkarian argitaratuak. Molièreren Le médecin malgré lui (Pettan Mihiku, 1951) eta Manuel Sotaren obra bat (Bihotz apala) euskaratu ditu. Beste obra batzuk: Bi semeak, Bazko goizean, Idek atea, Sendagin kaskonia eta Nesken adi.

## Kanpo estekak

* Paul Guilsouren biografia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Paul Guilsou Auñamendi Eusko Entziklopedian
* Datuak: Q12265631
# Paul Gustave Fischer

Paul Gustave Fischer (Kopenhage, 1860ko uztailaren 22a - Gentofte, 1934ko maiatzaren 1a) Danimarkako margolari ospetsua izan zen. Bere lanak Errealismoan kokatu behar dira.

## Biografia

Jatorri judua zuen; haren familia lau belaundaldi lehenago Poloniatik Danimarkara joandako familia zen. Aita merkataria zen baina margolaritzarekiko zaletasuna zuen eta semeari erakutsi zion. Bere arte-ikasketak laburrak izan ziren, bi urte Kopenhageko Arte Ederren Errege Akademian. Lehenengo lanak hiriko paisaiak izan ziren.
1891tik 1895ra Parisen bizi izan zen. Horri esker bere paleta eta kromatismoa aberastu eta argitu egin zen. 1890tik 1910ra, besteak beste, Eskandinavia, Italia eta Alemaniako paisaiak margotu zituen. Norvegia eta Suediako lagunek, bereziki Carl Larssonek, laguntza eta estima adierazi zioten.
Paisaietatik at, emakume biluzik erakusten zituzten margolanak egin zituen, gehienak itsasoarekin eta bainuarekin lotuta. Théophile Steinlen eta Henri de Toulouse-Lautrec] bidea karraituz, bestetik, afitxeak ere egin zituen.
Urte haietan Danimarkako artean Laurits Tuxen margolaria zen nagusi. Fischerrek bere bizitzan ez zuen kritikaren onespena handia izan baina haren lanak oso ondo saltzen ziren. Fischer Tuxenen aurretik gertaera historiko batean jarri zen aurrean: Suediak subiranotasuna Norvegiari itzuli zion eta gertaera margotzeko Fischerrek Norvegiako erregearen enkargua jaso zuen.

## Galeria

* Neguko eguna, 1907.
* Dunetan eguzki-bainua, 1916.
* Napoliko kale bateko eszena, 1897.
* Modeloa artistaren estudioan, 1910 inguruan.
* Bainuzaleak.
* Elkarrizketa.

## Erreferentziak

* ↑ Kunstindeks Danmark (danieraz).

## Kanpo loturak

* (Ingelesez):Fischerren margolanak The Athenaeum webgunean.
* Datuak: Q1816563
* Multimedia: Paul Gustav Fischer / Q1816563
# Paul Götz

Paul Götz, (1883 – 1962) astronomo alemaniar bat izan zen.
Bere doktoretza tesia, 1907an egin zuen Heidelbergeko Unibertsitateko Landessternwarte Heidelberg-Königstuhlen (Heidelberg-Königstuhleko Estatu Behatokia).
Garai horretan, Heidelbergeko behatokia, Max Wolfek eta beste antzinako kide eta beranduago astronomian doktoreak izango zirenek (Raymond Smith Dugan, Joseph Helffrich, Franz Kaiser, Karl Wilhelm Reinmuth, Emil Ernst eta Alfred Bohrmann) zuzendutako asteroide bilaketa zentru garrantzitsu bat zen, asteroide mordoa aurkitu zutenak. Beraz, garai honetan Heidelbergen "P. Gottz"ek aurkitutako asteroideak, Paul Götzenak izango dira, bere doktoretza 1907an lortu zuena.
2278 Götz asteroideak, bere omenez jasotzen du izena.
Ez dago Suitzako F. W. Paul Götz izeneko pertsona ote den batere garbi, 1931n, Umkehr efektuari buruz artikulu garrantzitsu bat idatzi zuena ozono geruza neurtuz Lurreko atmosferan. 1926tik aurrera, Dobson espektrometroak erabili zituen Arosa herri suitzarrean, ozono geruz identifikatu eta bere sendoera neurtzeko.
# Paul Halmos

Paul Richard Halmos (Hungarieraz: Halmos Pál; Budapest, Hungaria, 1916ko martxoaren 3a - Los Gatos, Kalifornia, AEB, 2006ko urriaren 2a) matematikari bat izan zen, probabiltatearen teorian, estatistikan, logikan eta beste hainbat arlotan aitzindari izan zena. Dibulgazioan ere lan mardula egin zuen.
* Datuak: Q370085
* Multimedia: Paul Halmos / Q370085
# Paul Hazard

Paul Hazard (Noordpeene, 1878ko apirilaren 30a - Paris, 1944ko apirilaren 13a) letragizon, historialari eta saiakera idazle frantziar bat izan zen.
Unibertsitateko irakaslea 1904tik, 1910ean Frantziar Iraultzak italierazko literaturan izan zuen eraginari buruzko bere doktoretza tesia idatzi zuen. Katedraduna izan zen Lyongo unibertsitatean. Irakaslea La Sorbonan 1913tik, Lehen Mundu Gerran parte hartzeko deitu zuten, eta 1925ean literatura moderno eta konparatuko katedra lortu zuen Collège de Francen. Académie françaiseko kide hautatua 1940tik, alemaniar okupazioaren garaian, ez zen akademiko bezala hartua izatera iritsi.
Joseph Bedierrekin Histoire de la littérature française izeneko lana argitaratu zuen.
Bere lan nagusia "Europar kontzientziaren krisia 1680tik 1715 arte" izenekoa da, historiografian oihartzun handia izan zuena eta etengabe aipatzen dena. Filosofia, Literatura eta Zientziaren historian ere eragina izan du, garai klabe bat bere giro intelektualaren eta bere pentsalari garrantzitsuenen bidez definitzea lortzeagatik.

## Lanak

* La Révolution française et les lettres italiennes, 1789-1815. Lyongo Letra Fakultatean aurkeztutako tesia (1910)
* Giacomo Leopardi (1913)
* La Ville envahie (1916)
* L'Italie vivante (1923)
* La Vie de Stendhal (1928)
* Avec Victor Hugo en exil (1930)
* Don Quichotte de Cervantès: étude et analyse (1931)
* La Crise de la conscience européenne: 1680-1715 (1935)
* Le Visage de l'enfance (1938)
* Quatre études: Baudelaire. Romantiques. Sur un cycle poétique. L'Homme de sentiment (1940)
* La Pensée européenne au XVIIIe siècle, de Montesquieu à Lessing (1946). Interneten ikusgai eta irakurgai dagoen testua(Frantsesez)
* Les Livres, les enfants et les hommes (1949)
* Datuak: Q462281
* Multimedia: Paul Hazard / Q462281
# Paul Guldin

Paul Guldin, Habakuk Guldin jaioa (Mels, 1577ko ekainaren 12a - Graz, 1643ko azaroaren 3a) suitzar jesulagun, matematikari eta astronomoa izan zen. Guldimen teorema aurkitu zuen biraketa-solido baten azalera eta bolumena kalkulatzeko.
Johannes Kepler astronomoarekin duen loturagatik eta Cavalieriren Printzipioaren kritika bat argitaratzeagatik ere ezagutzen da.
Jatorriz judua bazen ere, bere gurasoak protestanteak ziren eta erlijio horretan hezi zuten. Alemaniako hainbat hiritan aritu zen urregile gisa. 1597an katolizismora bihurtu zen, Paul izena aukeratu eta Jesusen Lagundian sartu zen. Matematika ikasi zuen Romako Unibertsitate Gregorianoan eta 1617an apaiz ordenatu zuten. Matematikako irakaslea izan zen Erroman, Grazen eta Vienan.

## Lanak

* Refutatio elenchi calendarii Gregoriani Setho Caltisio conscripti
* Paralipomena ad Refutationem ; in iisque producuntur viginti et novem exempla paschatum ex Sancto Cyrillo Alexandrino nunquam antea edita
* Problema arithmeticum de rerum combinationibus, quo numerus dictionum seu conjunctionum diversarum quæ ex XXII alphabeti litteris fieri passant indagatur, Viena, 1622
* Problema geographicum de motu terræ ex mutatione centri gravitatis ipsius provenienti, Viena, 1622
* Problema geographicum de discrepantia in numero ac denominatione dierum, quam qui orbem terrarum contrariis viis circumnavigant, et inter se et cum iis qui in eodem loco consistunt, experiuntur, Viena, 1633
* Centrobaryca, seu de centro gravitatis trium specierum quantitatis continuæ libr. IV, Viena, 1633-1642, 2 liburuki, in-folio
** De centro gravitatis trium specierum quantitatis continuæ, III. liburuki, Viena, 1641

## Kanpo estekak

* Datuak: Q93538
* Multimedia: Paul Guldin / Q93538